გო კუნი

გო კუნი (დ. 2 იანვარი, 1938) — სამხრეთ კორეელი პოლიტიკოსი, რომელიც სამხრეთ კორეის პრემიერ-მინისტრი იყო 1997 წლიდან 1998 წლამდე და კვლავ 2003 წლიდან 2004 წლამდე. კუნი იყო სამხრეთ კორეის პრეზიდენტის მოვალეობის შემსრულებელი 2004 წელს, ნო მუ ჰიენის თანამდებობიდან გადაყენების დროს, ასევე სეულის მერი 1988-1990 წლებში და კვლავ 1998-2002 წლებში.

ადრეული ცხოვრება და განათლება
გო კუნი დაიბადა 1938 წლის 2 იანვარს სეულში, სამხრეთ კორეაში და 1953 წლიდან 1956 წლამდე სწავლობდა კიუნგის საშუალო სკოლაში. 1960 წელს კუნმა სეულის ეროვნულ უნივერსიტეტში პოლიტიკის მეცნიერების ბაკალავრის ხარისხი მიიღო. ამავე უნივერსიტეტში ის სტუდენტური საბჭოს პრეზიდენტი იყო. ის უნივერსიტეტში 1968 წელს დაბრუნდა და 1971 წელს მაგისტრის ხარისხით დაამთავრა ქალაქგეგმარების სპეციალობით.

პოლიტიკური კარიერა
კუნმა საჯარო სამსახურში კარიერა 1960-იან წლებში დაიწყო, როდესაც მან შინაგან საქმეთა სამინისტროში სტაჟიორად დაიწყო მუშაობა. იგი სხვადასხვა მაღალ თანამდებობაზე დაწინაურდა. მათ შორის, 1975-1979 წლებში იყო სამხრეთ ჯოლას პროვინციის გუბერნატორი, 1980-1981 წლებში ტრანსპორტის მინისტრი, ხოლო 1981-1982 წლებში სოფლის მეურნეობისა და თევზჭერის მინისტრი.

1985 წელს კუნი ეროვნული ასამბლეის წევრად აირჩიეს, სანამ 1988 წელს სეულის მერად დაინიშნებოდა. 1990 წელს, საეჭვო სამშენებლო პროექტის დამტკიცებაზე უარის თქმის გამო, იგი თანამდებობიდან გადააყენეს. თუმცა, ის თანამდებობას 1998 წელს დაუბრუნდა, ამჯერად არჩევნების გზით, და 2002 წლამდე იმსახურა. თავისი მოღვაწეობის პერიოდში მან სეულში პროგრამა  „სიცოცხლის 10 მილიონი ხე“ წამოიწყო და დააწესა გამონაბოლქვის უფრო მკაცრი სტანდარტები, რამაც ქალაქის მნიშვნელოვანი გამწვანება გამოიწვია.

პრემიერ-მინისტრი და მოვალეობის შემსრულებელი პრეზიდენტი
ის სამხრეთ კორეის პრემიერ-მინისტრის თანამდებობას 1997 წლიდან 1998 წლამდე და 2003 წლიდან 2004 წლამდე იკავებდა.

პრეზიდენტ ნო მუ ჰიენის იმპიჩმენტის შემდეგ, იგი პრეზიდენტის მოვალეობის შემსრულებელი გახდა 2004 წლის 12 მარტიდან 14 მაისამდე, ვიდრე სამხრეთ კორეის საკონსტიტუციო სასამართლომ იმპიჩმენტის გადაწყვეტილება არ გააუქმა და ნოს საპრეზიდენტო უფლებამოსილება არ აღუდგინა. მან პრემიერ-მინისტრის თანამდებობა 2004 წლის 24 მაისს დატოვა, მას შემდეგ, რაც უარი თქვა პრეზიდენტის მოთხოვნის შესრულებაზე მინისტრთა კაბინეტის წევრების შეცვლასთან დაკავშირებით. თანამდებობაზე იგი ლი ჰე-ჩანმა შეცვალა, რომლის კანდიდატურაც 30 ივნისს დაამტკიცეს.

პოლიტიკური მოღვაწეობის შემდეგ
2006 წლის ივნისში კუნმა საპრეზიდენტო არჩევნებში თავისი კანდიდატურა გამოაცხადა.

2007 წლის 16 იანვარს მან განაცხადა, რომ აღარ მიიღებდა მონაწილეობას საპრეზიდენტო არჩევნებში და პოლიტიკურ ცხოვრებას ჩამოშორდებოდა. მიუხედავად პოლიტიკიდან წასვლისა, 2009 წლის 21 დეკემბერს პრეზიდენტმა ლი მიონ ბაკმა იგი საზოგადოებრივი ერთიანობის საბჭოს ხელმძღვანელად დანიშნა.

რესურსები ინტერნეტში
 "Constitutional Court Reinstates South Korea's Impeached President" - NY Times (14 May 2004)
 "North Korea Appeals for Help After Railway Explosion" - NY Times (24 April 2004)
 "3,000 Casualties Reported in North Korean Rail Blast" - NY Times (23 April 2004)
 "Impeachment Case to Go Forward in Seoul" - NY Times (17 April 2004)
 "Bullet Train Remakes Map of South Korea" - NY Times (2 April 2004)
 "Acting President Goh Kun Holds First Cabinet Meeting" - Chosun Ilbo (15 March 2004)
 "A Steady Hand Promises Calm Amid the Furor In South Korea" - NY Times (14 March 2004)
 "President's Impeachment Stirs Angry Protests in South Korea" - NY Times (13 March 2004)
 "Goh Says Firmer Stance Against North to Stay" - Chosun Ilbo (19 May 2003)
 "Korea Can't Afford to Cop Out on Corporate Reform" - Bloomberg Businessweek (30 March 2003)
 "Threats and Responses: Seoul; Musing on an Exodus of G.I.'s, South Korea Hails U.S. Presence" - NY Times (8 March 2003)
 "South Korea's New President Gets His Choice for Prime Minister" - NY Times (27 February 2003)
 "Goh Kun" - Bloomberg Businessweek (1 July 2001)
 "Seoul's Web of Anti-Correption" - Bloomberg Businessweek (24 June 2001)

სქოლიო

კატეგორია:ცოცხალი ადამიანები
კატეგორია:პოლიტიკოსები
კატეგორია:სამხრეთ კორეის პოლიტიკა
კატეგორია:სამხრეთ კორეის მინისტრები
კატეგორია:მინისტრები
კატეგორია:სამხრეთ კორეის პრეზიდენტები
კატეგორია:პრეზიდენტები
კატეგორია:სამხრეთ კორეის პრემიერ-მინისტრები
კატეგორია:პრემიერ-მინისტრები